

**Jaungulbenes pirmsskolas izglītības iestādes “Pienenīte”**

**Attīstības plāns 2025. – 2027.gadam**

Izstrādāts saskaņā ar Ministru kabineta 10.08.2021. noteikumu Nr.528

“Vispārējās izglītības iestāžu un profesionālās izglītības iestāžu pedagoģiskā

procesa un eksaminācijas centru profesionālās kvalifikācijas ieguves organizēšanai

obligāti nepieciešamā dokumentācija” 2.2.apakšpunktu: Izglītības iestādes attīstības plāns

Ministru kabineta 15.07.2016. noteikumu Nr. 480 “Izglītojamo audzināšanas vadlīnijas

un informācijas, mācību līdzekļu, materiālu un mācību un audzināšanas metožu izvērtēšanas

kārtība”10.8. apakšpunktu: izstrādā audzināšanas darba virzienus audzināšanas mērķa un

uzdevumu īstenošanai triju gadu periodam”, pirmsskolas darba analīzi

**Izglītības iestādi raksturojošie rādītāji**

Jaungulbenes pirmsskolas izglītības iestādes “Pienenīte” reģ. Nr. 4401901915, Uzņēmumu reģistra Nr. 40900019128, adrese: “Pienenīte”, Jaungulbene, Jaungulbenes pag., Gulbenes nov., LV-4420, tālrunis: 64470138, e-pasts: pienenite@jaungulbene.lv, E-adrese: \_DEFAULT@40900019128; Facebook lapa: Jaungulbenes PII “Pienenīte” <https://www.facebook.com/JaungulbenesPienenite?locale=lv_LV>

Jaungulbenes pirmsskolas izglītības iestādes “Pienenīte” dibinātājs ir Gulbenes novada pašvaldība.

Izglītības iestādē ir licencēta un tiek īstenota pirmsskolas izglītības programma 01011111 ( licence V – 107 11.01.2011.)

Tiek īstenota interešu izglītības programma – angļu valoda, visi izglītojamie apgūst dejas, sešgadīgajiem tiek piedāvāta Džimbas drošības programma par drošību attiecībās, 4 līdz 6 gadus vecām meitenēm futbola pamatprasmju apgūšana iesaistoties UEFA un Disney studijas kopīgā programmā, piedalāmies eTwinning projektos dažādās mācību jomās. Pirmsskola iesaistījusies LAD programmā “Piens un augļi skolai”.

Pirmsskolu apmeklē izglītojamie no Jaungulbenes, Līgo, Daukstu un Dzelzavas pagastiem.

Izglītojamo skaits:

|  |  |  |  |  |  |
| --- | --- | --- | --- | --- | --- |
|  01.09.2020. | 01.09.2021. | 01.09.2022. | 01.09.2023. | 01.09.2024. | 02.01.2025. |
| Kopā | 5 un vairāk g.v. | Kopā | 5 un vairāk g.v. | Kopā | 5 un vairāk g.v. | Kopā | 5 un vairāk g.v. | Kopā | 5 un vairāk g.v. |  Kopā |
| 62 | 30 | 58 | 26 | 54 | 25 | 54 | 29 | 44 | 18 |  46 |
|  |  |  |  |  |  |  |  |  |  |  |

Pirmsskolā strādā 11 pedagoģiskie darbinieki: 6 pirmsskolas izglītības skolotājas (divas pedagoģijas maģistres, divām 2.līmeņa augstākā izglītība, divām 1.līmeņa augstākā izglītība) mūzikas, sporta skolotāja, interešu izglītības (angļu valoda) skolotāja, atbalsta personāls - logopēde, administrācija - vadītāja un vadītājas vietniece izglītības jomā. Vajadzības gadījumā nepieciešamo atbalstu nodrošina Izglītības pārvaldes psihologs un speciālais pedagogs. Pirmsskolā strādā 8 tehniskie darbinieki.

Darbojas pedagoģiskā un iestādes padome.

Pirmsskolā ir 3 jaukta vecuma bērnu grupas.

Nodrošinātas plašas, mūsdienīgi aprīkotas telpas, atsevišķa mūzikas un sporta zāle, plaša nodarbību telpa logopēdam, labiekārtoti rotaļu laukumi un sporta laukums.

Ēkā 2023. – 2024.gadā realizēts projekts “Energoefektivitātes paaugstināšana Jaungulbenes pirmsskolas izglītības iestādē “Pienenīte”. Ēka kļuvusi gan vizuāli pievilcīga, gan energoefektīva, iegūts ēkas pagaidu energosertifikāts Nr. BIS-ĒED-2-2023-6198, derīgs līdz 20.12.2026. Rezultātā kokskaidu granulu patēriņš samazinājies par vairāk kā 50%, samazinājies elektroenerģijas patēriņš, uzlabojusies gaisa kvalitāte telpās, programma Mesh nodrošina iespēju regulēt siltumu telpās pēc nepieciešamības un pielietojuma.

**Attīstības plāna 2021. – 2024.gadam prioritāšu realizācija**

|  |  |
| --- | --- |
| Prioritāte | Sasniegtie rezultāti |
| **1.Kompetenču pieejas īstenošana caurviju prasmju attīstīšanā izglītojamiem** |
| 1.1.Izglītības procesa organizēšana **pašvadītas mācīšanās prasmju attīstīšanā** izglītojamiem, **akcentējot savu emociju atpazīšanu un kontrolēšanu** | * Izglītojamie (atbilstoši vecumam un spējām) atpazīst un nosauc savas emocijas, mācās tās kontrolēt, koncentrēt uzmanību, lai paveiktu iecerēto līdz galam. Pedagogiem par ieradumu kļuvis ikdienā piedāvāt izglītojamiem dažādas aktivitātes, mācību materiālus, iespējas emociju atpazīšanai un nosaukšanai, pašvadītas mācīšanās prasmju attīstīšanai.
* Jaukta vecuma grupās pašvadītas mācīšanās prasmju apguvi sekmē iespēja mazākajiem mācīties no lielākajiem, lielākajiem palīdzēt mazākajiem izglītojamiem.
 |
| 1.2.Izglītības procesa organizēšana un pārvaldīšana **kritiskās domāšanas caurviju prasmju** attīstīšanā izglītojamiem | Izglītojamie, atbilstoši vecumam un individuālajām spējām, skaidro grupēšanas kritērijus, salīdzina informāciju pēc noteiktiem kritērijiem vai pazīmēm, apkopo to, veido vispārinājumus, balstoties pieredzē un zināmajā, saredz un skaidro vienkāršas sakarības, cēloņus un sekas. Mērķtiecīgas pedagogu darbības rezultātā sešgadīgiem izglītojamiem izveidojusies prasme izvērtēt saņemtās informācijas patiesumu dažādās situācijās. |
| 1.3. Izglītības procesa organizēšana un pārvaldīšana **problēmrisināšanas caurviju prasmju** attīstīšanā izglītojamiem | Izglītojamie rotaļnodarbībās un ikdienas darbībās, kā arī mērķtiecīgi radītās problēmsituācijās apguvuši prasmi formulēt vajadzību, problēmu, pamatot savu izvēli problēmas risinājumam. Ar interesi, aktīvi iesaistās problēmsituāciju risināšanā, izmantojot mēģinājumu – kļūdu metodi, lai sasniegtu vēlamo vai izvērtētu pieņēmuma patiesumu.  |
| **2.Audzināšanas procesa īstenošana atbilstoši kompetenču pieejai** |
| 2.1.Attīstot pašvadītas mācīšanās prasmes, akcentējot savu emociju atpazīšanu un kontrolēšanu, veicināt izglītojamo izpratni par tikumiem: centība, drosme.Attīstot kritiskās domāšanas un problēmrisināšanas prasmes, veicināt izpratni par tikumu: atbildība. | **Centība**: kopā ar izglītojamiem, izvirzot sasniedzamo rezultātu, sniedzot motivējošu atgriezenisko saiti, pedagogi ikdienā mudina izglītojamos darbu veikt rūpīgi, kvalitatīvi un līdz galam. Izglītojamie ir motivēti censties darbu paveikt labi.**Drosme**: katram izglītojamam tiek piedāvātas iespējas iesaistīties procesos, izteikt savas domas, viedokli dažādās situācijās verbāli, zīmējot, nedrošākie tiek iedrošināti, pakāpeniski iesaistīti. Piedāvāti izglītojamo spējām atbilstoši uzdevumi, kas sekmē vēlmi uzdrīkstēties.**Atbildība:** izglītojamie izveidojuši ideju “mākoņus” ar jēdziena “atbildība” skaidrojumiem, tie izvietoti iestādes gaitenī un tiek izmantoti dažādu ikdienas situāciju risināšanai.Izglītojamie ikdienā ievēro pašu izstrādātos un akceptētos noteikumus, ja gadījies pārkāpt, saprot, kuru noteikumu pārkāpuši. Atgādnes izglītojamie izmanto sevis un savstarpējai disciplinēšanai.Noteikumu neievērošanas iemesls atsevišķiem izglītojamiem ir psihoemocionāli traucējumi. Katrā grupā tiek piedāvātas iespējas izmantot citu telpu, lai nomierinātos. Izstrādātas un gaitenī izvietotas rīcības: “Ja ES esmu pārkāpis noteikumus”, “Ja kāds CITS pārkāpis noteikumus’, “Pedagoga rīcība, ja izglītojamais pārkāpis noteikumus”. |
| 2.3.Veidot izpratni par savu ģimeni, izglītības iestādi, mājām, savu pagastu un Latvijas valsti kā vērtību | Izglītojamo ģimenes aktīvi iesaistās mācību un audzināšanas procesā, pasākumos (karjeras nedēļas pasākumi, vecāku un vecvecāku vadītas aktivitātes ikdienā visai grupai, Ģimenes dienas, Tēva dienas, Ziemassvētku pasākumi), veidojot izglītojamos lepnumu par savu ģimeni. Izglītojamie iesaistās telpu dekorēšanā svētkiem, gatavo apsveikumus vietējiem uzņēmumiem un ģimenēm, ar koncertiem iepriecina SAC “Jaungulbenes Alejas” klientus. |
| 2.4.Izpratnes par savu **atbildību** pret apkārtējo vidi, rūpēm par to, veidošana | Izglītojamiem un darbiniekiem par ieradumu kļuvusi atkritumu šķirošana. Katru gadu piedalāmies makulatūras un bateriju vākšanas konkursos. Izglītojamie piedalās augu, dārzeņu sēšanā, stādīšanā, kopšanā un novākšanā grupu dobēs, grupu rotaļu laukumu sakopšanā. |
| **3.Iekļaujošas vides veidošana** | Grupas tiek komplektētas un mācību materiāli tiek piedāvāti atbilstoši izglītojamo individuālām vajadzībām un spējām, lai panāktu katra izglītojamā pozitīvu attīstības dinamiku un labbūtību. Nepieciešamības gadījumā piedāvājam psihologa un speciālā pedagoga konsultācijas, katru gadu tiek izstrādāti 1 – 3 individuālie izglītības programmas apguves plāni. |
| **4.Pedagogu profesionālā pilnveide**  | Regulāri (2 reizes gadā) tiek apzinātas pedagogu mācību vajadzības, notiek mācības kolektīvā, piedāvāti nepieciešamie profesionālās pilnveides kursi, katru gadu organizēti pieredzes apmaiņas braucieni uz kāda cita novada pirmsskolu. Organizēts novada pirmsskolas skolotāju palīgu seminārs mūsu iestādē. |
| **5.Mūsdienīgas mācību vides veidošana, infrastruktūras sakārtošana** | Labiekārtoti rotaļu laukumi ar sertificētām ierīcēm, izveidotas āra klases, nojumes pielāgotas pilnvērtīga mācību procesa organizēšanai. Katrā grupā nodrošināts dators, vienā grupā interaktīvais displejs, iegādāti digitālie rīki (digitālais mikroskops, divas robotbites, digitālās pildspalvas, fotokamera, 4 planšetdatori) mūsdienīga mācību procesa nodrošināšanai. Pirmsskolas telpās ir atbilstošs, energoefektīvs apgaismojums, gaisa kvalitāti nodrošina rekuperatori, veikta siltumapgādes sistēmas atjaunošana, nomainīts skurstenis un ūdens notekcaurules, nomainīti vairāki logi, visas ārdurvis, siltinātas pirmā stāva grīdas, siltinātas ēkas ārsienas un jumts, uz jumta izvietoti saules paneļi. |

Pirmsskolas darba SVID analīzes dati liecina, ka pilnveidojama izglītojamo valodpratība (48% 4 – 6 gadus veciem izglītojamiem šajā mācību gadā nepieciešama skaņu izrunas korekcija, 42% izglītojamo nepietiekami attīstīta fonemātiskā dzirde, 30% no izglītojamiem ir grūtības veidot teikumus un saprotamu stāstījumu, 25% sešgadīgo nespēj izlasīt īsus vārdus, nesaprot izlasīto, vairākums izglītojamo rotaļnodarbībās bez īpaša uzaicinājuma uz jautājumiem atbild ar vienu vārdu.

Secinājums: visās mācību jomās, ikdienas aktivitātēs, kā arī ģimenē nepieciešams sistemātisks, mērķtiecīgs darbs izglītojamo valodpratības attīstīšanai ilgtermiņā.

Pirmsskolas audzināšanas darba analīze liecina, ka nepieciešams pilnveidot izglītojamo prasmes veidot cieņpilnas attiecības ar vienaudžiem un pieaugušajiem.

Lai nodrošinātu mūsdienīgu un drošu izglītības procesu, kā arī skolotāju labbūtību, nepieciešami uzlabojumi pirmsskolas laukumu, ceļu segumam un iekštelpām.

**Misija – pirmsskola, kurā katram izglītojamam radošu, profesionālu pedagogu vadībā ir iespēja kvalitatīvi sagatavoties pamatizglītības apguvei mājīgā, ģimeniskā, radošā vidē, cienot sevi un citus.**

**Vīzija – zinātkārs, patstāvīgs, radošs, sociāli un emocionāli atbildīgs izglītojamais, kurš gatavs uzsākt skolas gaitas.**

**Vērtības - ģimene, cieņa, latviešu valoda.**

**Audzināšanas darba prioritārie uzdevumi 2025. – 20227.gadam:**

1.Sekmēt sadarbību ar izglītojamo ģimenēm, nostiprinot izpratni par ģimeni kā vērtību.

2.Veicināt izglītojamo izpratni par cilvēka cieņu kā vērtību – izglītojamos veicināt pozitīvas sociālās attiecības un emocionālo inteliģenci, attīstīt empātiju un sadarbības prasmes.

3.Veicināt izglītojamo izpratni par tikumu savaldība – uzvedības un emociju izpausmju kontrole un vadība, respektējot savu un citu cilvēku brīvību, kā arī cienot sevi un citus.

|  |
| --- |
| **Stratēģiskās attīstības nostādnes** |
| Latvijas Nacionālais attīstības plāns 2021.– 2027. gadam | Kvalitatīva izglītība mūža garumā – kvalitatīva prasmju un zināšanu ieguve visām mērķgrupām, iekļaujot visas izglītības pakāpes, veidus un formas. |
| Latvijas ilgtspējīgas attīstības stratēģija līdz 2030.gadam | Nepieciešamība pēc paradigmas maiņas izglītībā, kurā vecāki, pedagogi, izglītojamie un mācību iestādes apzinās savu līdzatbildību kvalitatīvas izglītības nodrošināšanā.  |
| Izglītības attīstības pamatnostādnes 2021.-2027. gadam | Viens no izglītības attīstības mērķiem - mūsdienīgs, kvalitatīvs izglītības piedāvājums un atbalsts ikviena izaugsmei. |
| Vidzemes plānošanas reģiona ilgtspējīgas attīstības stratēģija | Ir pieejama daudzpusīga un kvalitatīva izglītība, izglītības process balstās uz inovatīvām mācību metodēm. |
| Gulbenes novada izglītības attīstības plāns 2021.-2025. gadam | Pilnveidota satura un pieejas īstenošana, piedāvājuma un infrastruktūras sakārtošana izglītības pieejamības pilnveidei. |

**Izglītības iestādes stratēģiskais mērķis:** veidot izglītības vidi, organizēt un īstenot mācību un audzināšanas procesu, lai nodrošinātu valsts pirmsskolas izglītības vadlīnijās noteikto mērķu sasniegšanu, mērķtiecīgi sekmēt izglītojamā vispusīgu attīstību, ievērojot viņa vajadzības, intereses, spējas un pieredzi, liekot pamatus vērtībās balstītu ieradumu veidošanai, lai nodrošinātu izglītojamam iespēju sagatavoties pamatizglītības apguvei.

**Attīstības prioritātes un sasniedzamie rezultāti 2025. – 2027.gadam**

|  |  |  |  |
| --- | --- | --- | --- |
| Prioritāte: | Kvalitatīvais sasniedzamais rezultāts | Kvantitatīvais sasniedzamais rezultāts | Izpildes termiņš |
| 1. **Lietpratībā balstīta mācību procesa īstenošana**
 |
| **1.1.Valodpratības attīstīšana izglītojamiem mācību procesā un ikdienas aktivitātēs** |
| **1.1.1.Mērķtiecīgi organizēts mācību process klausīšanās un stāstītprasmju attīstīšanai izglītojamiem visās mācību jomās rotaļnodarbībās un ikdienā.** | Izglītojamiem uzlabojusies prasme klausīties un saprast dzirdēto. Nodrošināta bagāta valodas vide, kurā var brīvi mācīties un praktizēt valodas prasmes.Izglītojamie, atbilstoši vecumam un individuālajām spējām, spēj atbildēt uz jautājumiem, skaidri izteikt savas domas, uzdot jautājumus. Izglītojamie spēj saprotami, secīgi veidot stāstījumu vai atstāstīt dzirdēto, redzēto, paplašinājies vārdu krājums. | Rotaļnodarbību vērojumi apliecina, ka visās mācību jomās 80% izglītojamo spēj noklausīties un saprast uzdevumu, teikto, un atbilstoši rīkojas.Visās grupās pilnveidota valodu attīstoša vide.Vismaz 70% izglītojamo mācību procesā runā un uzdod jautājumus pilnos teikumos.Pedagogu mērķtiecīgas darbības rezultātā rotaļnodarbībās un ikdienas aktivitātēs izglītojamie ir motivēti iesaistīties sarunā, veidojot saprotamu stāstījumu. | 2025./2026.mācību gads |
| **1.1.2.Skaņu izrunas un fonemātiskās dzirdes pilnveidošana izglītojamiem.** | Uzlabojušās izglītojamo valodas prasmes – vārdu un teikumu izruna.Ikdienas mācību procesā visu vecumu grupās iekļauti fonemātiskās dzirdes attīstīšanas vingrinājumi.Logopēda profilaktiskās nodarbības grupās ar aktīvu grupu skolotāju piedalīšanos – praksē balstīts konsultatīvs darbs.Izglītojamo valodas kļūdu labošana un novēršana ikdienā.Apkopota informācija par interneta vietnēm, kurās atrodami digitāli materiāli izglītojamo skaņu izrunas un fonemātiskās dzirdes attīstīšanai. | Pedagogu mērķtiecīgas darbības rezultātā par 20% obligātā izglītības vecuma izglītojamiem uzlabojusies skaņu izruna un saklausīšana. 1x mēnesī logopēda organizētas nodarbības katrā grupā valodas attīstības traucējumu novēršanas profilaksei.Katru dienu ikdienas aktivitātēs iekļauti vingrinājumi pareizas skaņu izrunas veicināšanai visai grupai.Visiem grupu pedagogiem un izglītojamo vecākiem sniegta informācija par pieejamajiem resursiem. | 2026./2027.mācību gads |
| **1.1.3.Lasītprasmes attīstīšana** **izglītojamiem visās mācību jomās rotaļnodarbībās un ikdienā**.  | Mācību procesā un ikdienas situācijās izveidota lasītprasmi stimulējoša vide.Nostiprināta sadarbība ar bibliotēku. Izglītojamie lasītprasmi izmanto ikdienas situācijās savu mērķu sasniegšanai. | Visās iestādes telpās izvietoti priekšmetu nosaukumi, atgādnes, noteikumi, kas veicina izglītojamo vēlmi lasīt.Lasītprasmes apguvē tiek izmantoti Jaungulbenes teritorijā esošie objekti.Regulāri tiek papildināti grāmatu krājumi grupās, sadarbībā ar Jaungulbenes bibliotēku.95% obligātā pirmsskolas vecuma izglītojamie piedalās “Bērnu žūrijā”.70% obligātā pirmsskolas izglītības vecuma izglītojamo ikdienas situācijās izmanto lasītprasmi. | 2027./2028.mācību gads |
| **1.1.4.Mērķtiecīga pedagogu un vecāku (ģimenes) sadarbība izglītojamo valodas bagātināšanā un lietošanas pilnveidošanā** | Izglītojamo vecākiem sniegti ieteikumi bērnu valodas attīstības sekmēšanai.Organizēti pasākumi valodpratības attīstībai., iesaistot izglītojamo ģimenes.  | Izstrādāti informatīvi materiāli valodpratības attīstīšanai izglītojamiem no 1,5 gadu vecuma.Katru gadu noorganizēts vismaz viens pasākums kopā ar izglītojamo vecākiem. | 2025./2026. – 2027./2028. mācību gads |
| 1**.2. Caurviju prasmju apguves pilnveidošana izglītojamiem** |
| **1.2.1.Mērķtiecīga pedagogu darbība caurviju prasmju attīstīšanā izglītojamiem visās mācību jomās** | Rotaļnodarbībās plānota caurviju prasmju apguve visās mācību jomās.Pirmsskolā nodrošināta atbilstoša vide caurviju prasmju attīstīšanai izglītojamiem. | Rotaļnodarbību vērošanas dati liecina, ka visās rotaļnodarbībās vērojama plānota caurviju prasmju attīstīšana izglītojamiem.Pirmsskolas iekšējā un ārējā vide liecina par iespēju izglītojamiem attīstīt caurviju prasmes. | 2025./2026. – 2027./2028. mācību gads |
| **1.3.Digitālo rīku izmantošana mācību procesā visās mācību jomās** |
| **1.3.1.Visās mācību jomās mācību procesā tiek izmantoti digitāli rīki un mācību materiāli** | Apkopoti publiski pieejamie un pedagogu izstrādāti digitālie mācību materiāli, tie tiek mērķtiecīgi izmantoti mācību procesā.Iesaistīšanās eTwinning un citos projektos, kuros izglītojamiem ir iespēja izmantot digitālos rīkus.Papildināta digitālo rīku bāze pirmsskolā. | Visām skolotājām ir prasmes lietot dažādus digitālos rīkus, tie tiek izmantoti mērķtiecīgi.Izglītojamie prot lietot pieejamos digitālos rīkus savu prasmju attīstīšanai, atbilstoši noteikumiem.Iegādāts Sphero Indi robots, citi digitālie mācību līdzekļi. | 2025./2026. – 2027./2028. mācību gads |
| 1. **Atbalsta sistēmas pedagogiem, izglītojamiem un ģimenēm pilnveidošana**
 |
| **2.1.Izstrādāta atbalsta sistēma pedagogiem** | Pirmsskolā ir izstrādāts pedagogu profesionālās pilnveides plāns, ņemot vērā katra pedagoga individuālās vajadzības.Katram pedagogam nekavējoties tiek sniegts nepieciešamais atbalsts ikdienā. | Rotaļnodarbību vērošanā iegūti dati par profesionālās pilnveides un individuāli sniegtā atbalsta ietekmi uz pedagoga sniegumu, izvērtētas turpmākās profesionālās pilnveides vajadzības.Visi pedagogi saņem nepieciešamo profesionālajai darbībai un labbūtībai nepieciešamo atbalstu. | 2025./2026. – 2027./2028. mācību gads |
| **2.2.Individuāls atbalsts katram izglītojamam un viņa ģimenei individuālo spēju attīstībā** | Pedagogu sadarbība mācību procesa organizēšanā, ievērojot izglītojamo intereses un sagatavotības pakāpi, pakāpenības un pēctecības principus.Sniegts atbalsts katra izglītojamā ģimenei, lai sasniegtu individuālos mērķus. | Veikta diagnostika, lai izvērtētu katra izglītojamā vajadzības.Pedagogi sadarbojas katra izglītojamā individuālo mērķu sasniegšanā.100% izglītojamiem un viņu ģimenēm, kuriem nepieciešams atbalsts, tas sniegts, pēc vajadzības piesaistīti speciālisti. | 2025./2026. – 2027./2028. mācību gads |
| **2.3.Izglītojamiem vecumposmam atbilstošā veidā sniegtas zināšanas par drošību attiecībās.** | Apgūta ”Džimbas drošības soļu programma”. | Katru gadu sešgadīgo bērnu grupai tiek organizētas 11 nodarbības par drošību attiecībās. | 2025./2026. – 2027./2028. mācību gads |
| 1. **Pirmsskolas infrastruktūras pilnveidošana**
 |
| 3.1.Mūsdienīgas ārējās un iekšējās vides pilnveidošana. | Atjaunots laukumu pie ieejām un iestādes teritorijā esošo ceļu segums.Veikts sanitāro mezglu remonts.Nomainītas grupu un koplietošanas telpu durvis.Veikta sienu apdare piebūvētajām telpām. | Atjaunots iestādes teritorijas laukumu, ceļu segums 512 m2 + 413 m2.Veikts 2 sanitāro mezglu remonts.Nomainītas 29 durvis.Veikta sienu apdare 2 telpām. | 2025.gads2026. – 2027.gads2026.gads2026. – 2027.gads |

Vadītāja (personiskais paraksts) Inese Žuka